ໄປຢ້ຽມຢາມສວນ ທ່ານແກ້ວ ບຸນຄົງ ທີ່ເມືອງ Fresno ລັດ California
ວີໂອເອສຳພາດ ທ່ານແກ້ວ ບຸນຄົງ ນັກປູກຝັງ ອາເມຣິກັນ ເຊື້ອສາຍລາວ ຢູ່ທີ່ເມືອງ Fresno ລັດ California.
ໃນລາຍການຊີວິດຊາວລາວໃນຕ່າງແດນແລງມື້ນີ້ ເຮົາຈະພາທ່ານໄປພົບກັບຄອບຄົວ ທ່ານແກ້ວ ບຸນຄົງ ນັກປູກຝັງມືອາຊີບ ຢູ່ທີ່ເມືອງ Fresno ລັດ California ທາງພາກຕາ ເວັນຕົກ ຂອງສະຫະລັດ ການປູກຝັງ ເຮັດຮົ້ວເຮັດ ສວນ ຍັງເປັນຊີວິດວິດໃຈຂອງຊາວ ອາເມຣິກັນເຊື້ອສາຍລາວຈຳນວນນຶ່ງ ທີ່ພາກັນປູກຜັກຢູ່ຕາມບ້ານເຮືອນ ເພື່ອເປັນການ ພັກຜ່ອນຢ່ອນອາລົມ ແຕ່ວ່າຄອບ ຄົວທ່ານແກ້ວ ບຸນຄົງ ເປັນຊາວສວນມືອາຊີບທີ່ໄດ້ ຂາຍຍົກຜົນລະປູກຂອງເຂົາເຈົ້າ ອອກສູ່ຕະຫລາດທາງພາກຕາເວັນຕົກຂອງສະຫະລັດ ຄວາມເປັນມາຂອງຄອບທ່ານແກ້ວ ບຸນຄົງ ເປັນຢ່າງໃດນັ້ນ ກິ່ງສະຫວັນຈະນຳມາສະເໜີທ່ານໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວມື້ນີ້ ເຮົາຈະພາທ່ານໄປຢ້ຽມ ຢາມສວນຂອງຄອບຄົວທ່ານແກ້ວ ບຸນຄົງ ຄົນອາເມຣິກັນເຊື້ອສາຍລາວ ນັກປູກຝັງມື ອາຊີບ ທີ່ເມືອງ Fresno ໃນລັດ California ໂດຍໄດ້ຮັບ ການປະສານງານຊຸກຍູ້ ຈາກ ອົງການ Food Commons ຊຶ່ງເປັນອົງການສົ່ງເສີມບັນດາຊາວສວນ ເພື່ອນຳເອົາຜົນ ລະປູກສົດໆອອກຂາຍຕະຫລອດປີ ແກ່ຜູ້ບໍລິໂພກຢູ່ໃນເຂດນະຄອນ San Francisco ແລະນະຄອນ Los Angeles ລັດ California ບ່ອນທີ່ມີຊາວເອເຊຍ ແລະຄົນເຊື້ອຊາດ ຕ່າງໆ ພາກັນອາໄສຢູ່ຢ່າງຫລວງຫລາຍ ເມືອງ Fresno ມີປະຊາກອນຢູ່ຫ້າຮ້ອຍກວ່າ ພັນຄົນ ຕັ້ງຢູ່ລະຫວ່າງກາງ ນະຄອນ Los Angeles ແລະນະຄອນ San Francisco ໃນປີ 2012 ບັນດາຜູ້ນຳດ້ານທຸລະກິດ ນັກວິຊາການ ແລະສະມາຊິກປະຊາຄົມຕ່າງໆໄດ້ພາກັນເຫັນພ້ອມກັບສາຍຕາຂອງອົງການ Food Commons ແລະ ໄດ້ເຊື້ອເຊິີນເອົາ ອົງການດັ່ງກ່າວ ມາໃຫ້ການຊ່ວຍເຫລືອ ພວກເຂົາເຈົ້າພາກັນເຮັດວຽກກັບສ່ວນບຸກຄົນ ແລະອົງການຈັດຕັ້ງຕ່າງໆໃນເມືອງ Fresno ລັດ California ເພື່ອອອກແບບ ແລະໃຫ້ໄດ້ຮັບຜົນຢ່າງເປັນທີ່ໜ້າພໍໃຈ ໂດຍລະບົບການປູກຝັງ ຂອງອົງການ Food Commons ຢູ່ທີ່ນີ້ ເພື່ອພິສູດໃຫ້ເຫັນ ເຖິງແນວຄິດ ແລະເປັນກົງຈັກເສດຖະກິດ ການພັດທະນາ ສ້າງ ວຽກເຮັດງານທຳ ແລະອາຫານທີ່ມີສຸຂະພາບຢູ່ໃນຂົງເຂດ ນີ້ແມ່ນອົງການຈັດຕັ້ງເອກກະຊົນເພື່ອ ປະສານງານກັບບັນດາຊາວສວນ ຢູ່ໃນເຂດເມືອງ Fresno ລັດ California ບ່ອນປູກຝັງທີ່ມິີຊື່ສຽງແຫ່ງນຶ່ງຂອງສະຫະລັດ ຊຶ່ງຊາວກະສິກອນມີທັງຄົນອາເມ ຣິກັນ ແລະຄົນອາເມຣິກັນເຊື້ອສາຍລາວຫລາຍໆຄົນ ທີ່ມັກປູກຝັງກຳລັງພາກັນຊື່ນຊົມກັບການ ຫາຢູ່ຫາກິນຢູ່່ໃນດິນແດນແຫ່ງນີ້ ບັດນີ້ເຮົາມາທຳຄວາມເຂົ້າໃຈ ກັບຄອບຄົວແກ້ວ ບຸນ ຄົງ ວ່າເປັນມາຢ່າງໃດ ທ່ານແກ້ວ ບຸນຄົງ ເກີດທີ່ແຂວງສະຫວັນນະເຂດ ປະເທດລາວ ທ່ານເປັນອະ ດີດທະຫານກອງທັບແຫ່ງພະລາດຊະອານາຈັກລາວ ເຄີຍໄດ້ໄປສຳມະນາທີ່ເມືອງພິນ ຫລັງຈາກນັ້ນ ໄດ້ເຂົ້າມາຕັ້ງຖິ່ນຖານຢູ່ໃນສະຫະລັດ ໃນປີ 1979 ທ່ານໄດ້ປະກອບອາຊີບຫລາຍຢ່າງ ແລະຫລາຍລັດກ່ອນຈະກາຍມາເປັນຊາວກະສິກອນປູກຝັງຢູ່ເມືອງ Fresno ໃນຕອນ ເລີ້ມຕົ້ນ ທ່ານຕ້ອງໄດ້ເຊົ່າດິນ 1 ເຮັກຕາແຕ່ຕໍ່ມາເພີ້ມຂຶ້ນເປັນ 5 ເຮັກຕາ ເປັນບ່ອນປູກ ຝັງ ຫລັງຈາກໝົດອາຍຸ ແລ້ວ ເຈົ້າຂອງດິນບໍ່ຍອມຕໍ່ສັນຍາ ດ້ວຍເຫດນີ້ເອງທ່ານໄດ້ຕັ້ດ ສິນໃຈຊື້ດິນ 20 ເຮັກຕາເປັນຂອງຕົນເອງ ທ່ານໄດ້ໂອ້ລົມກັບຊີວິດເບື້ອງຕົ້ນຂອງການ ເປັນຊາວ ສວນສູ່ ວີໂອເອ ຟັງດັ່ງນີ້ ຊີວິດກະສິກອນປູກຝັງເປັນວຽກໃຫຍ່ ມີຄວາມຮັບຜິດຊອບສູງ ແລະຕ້ອງໄດ້ ເຮັດວຽກ ຕະຫລອດປີ ທ່ານແກ້ວ ບຸນຄົນ ໄດ້ເລົ່າເຖິງຄວາມຮັບຜິດຊອບຫລັງຈາກລະດູເກັບກ່ຽວ ຕໍ່ໄປອີກວ່າ : ທ່ານແກ້ວ ບຸນຄົງ ປັດຈຸບັນອາຍຸໄດ້ 59 ປີແລ້ວ ເປັນກະສິກອນປູກຝັງມາໄດ້ຫລາຍສິບປີ ແລ້ວ ແລະຍັງຈະດຳເນີນຢູ່ຕໍ່ໄປອີກ ຈົນກວ່າວ່າ ທ່ານຈະບໍ່ມີເຫື່ອແຮງ ທ່ານໄດ້ກ່າວມ້ວນທ້າຍຕໍ່ວີໂອເອ ດັ່ງນີ້ : ທ່ານແກ້ວບຸນຄົງ ແລະພັນລະຍາ ມີລູກດ້ວຍກັນຫົກຄົນ ທັງໝົດເກີດຢູ່ໃນສະຫະລັດ ປັດ ຈຸບັນເຂົ້າເຈົ້າໄດ້ຍົກຍ້າຍໄປຢູ່ຫລາຍແຫ່ງ ແລະລູກຊາຍກົກກຳລັງຮັບໃຊ້ຢູ່ໃນກອງທັບ ສະຫະລັດ ທ້າວ Joe ພຣະວໍຣະຈິດ ແມ່ນລູກຊາຍຄົນທີສອງຢູ່ໃກ້ກັບພໍ່ແມ່ ແລະໄດ້ມາ ຊ່ວຍພໍ່ແມ່ ເປັນບາງຄັ້ງບາງຄາວ ຢູ່ໃນວີດີໂອປະກອບລາຍງານນີ້ ທ້າວ Joe ໄດ້ກ່າວວ່າ ທ່ານຜູ້ຟັງທີ່ເຄົາລົບ ໂປດຢ່າລືມເຂົ້າໄປເບິ່ງ ເວັບໄຊວີໂອເອ ເບິ່ງວີດີໂອ ທີ່ໜ້າສົນໃຈ ກ່ຽວກັບ ສວນຜົນລະປູກ ຂອງທ່ານແກ້ວ ບຸນຄົງ ຢູ່ໃນລາຍງານເລື້ອງນີ້